பரந்தூர்
{{mergeto|பரந்தூர் ஊராட்சி}}
 '''பரந்தூர் கிராமம்''', தமிழ்நாட்டின் [[காஞ்சிபுரம் மாவட்டம்]], [[வாலாஜாபாத் வட்டம்]], [[வாலாஜாபாத் ஊராட்சி ஒன்றியம்|வாலாஜாபாத் ஊராட்சி ஒன்றியத்தில்]] உள்ள [[பரந்தூர் ஊராட்சி]]யில் அமைந்துள்ளது.
 
 பரந்தூர் கிராமம், [[திருமால்பூர்|திருமால்பூர்]] [[தொடருந்து நிலையம்|தொடருந்து நிலையத்திலிருந்து]] வடமேற்கே 10 [[கிலோ மீட்டர்]] தொலைவிலும், [[காஞ்சிபுரம்|காஞ்சிபுரத்திற்கு]] வடக்கே 35 [[கிலோ மீட்டர்]] தொலைவிலும், [[வாலாஜாபாத்]]திற்கு வடக்கே 29 கிலோ மீட்டர் தொலைவிலும், [[திருப்பெரும்புதூர்|சிறீபெரும்புதூருக்கு]] மேற்கே 30 கிலோ மீட்டர் தொலைவிலும், [[சென்னை]]க்கு தென்மேற்கே 65 கிலோ மீட்டர் தொலைவிலும் உள்ளது.
 
 இதன் [[அஞ்சல் சுட்டு எண்]] 631 553 மற்றும் அஞ்சலகம் இடையர்பாக்கத்தில் உள்ளது. இதன் வடமேற்கே  [[திருமால்பூர்]] [[தொடருந்து நிலையம்]] 10 கிலோ மீட்டர் தொலைவில் உள்ளது.
 
 ==மக்கள் தொகை பரம்பல்==
 2011ஆம் ஆண்டு மக்கள் தொகை கணக்கெடுப்பின்படி, பரந்தூர் கிராமத்தின் மொத்த பரப்பளவு 1,328.11 [[ஹெக்டேர்]] ஆகும். பரந்தூரில் 2,556 மக்கள் வசிக்கின்றனர். 58.88% மக்கள் கல்வியறிவு பெற்றுள்ளனர்.&lt;ref&gt;[https://tamil.indianexpress.com/tamilnadu/second-airport-in-chennai-where-is-parandur-how-to-get-there-488710/ பரந்தூர்]&lt;/ref&gt;
 
 ==சென்னையின் இரண்டாவது பன்னாட்டு வானூர்தி நிலையம்==
 பரந்தூர் மற்றும் அதனைச் சுற்றியுள்ள 12 கிராமப் பகுதிகளிலிருந்து 4971 [[ஏக்கர்]] நிலப்பரப்பில், [[ரூபாய்]] 20,000 [[கோடி]] செலவில், [[சென்னை]]யின் இரண்டாவது புதிய [[இந்திய பன்னாட்டு வானூர்தி நிலையங்கள்|பன்னாட்டு வானூர்தி நிலையம்]] அமைக்க [[இந்திய அரசு]] அனுமதி வழங்கியுள்ளது.  அதற்கான நிலம் எடுக்கும் பணியில் [[தமிழ்நாடு அரசு]] முன்னெடுத்து வருகிறது. இதனால் 3000 [[ஏக்கர்]] வயலும், 1000 குடியிருப்புகளும் பாதிக்கப்படும் எனப்பொதுமக்கள் கருதுவதால், வானூர்தி நிலையத்திற்கு நிலம் எடுக்கும் பணிக்கு, பரந்தூர் மற்றும் அதனை சுற்றியுள்ள கிராமத்தினர் எதிர்ப்பு தெரிவித்து வருகின்றனர்.&lt;ref&gt;[https://www.dinamani.com/editorial/2022/aug/20/cant-avoid-3901529.html Second International Airport of Chennai]&lt;/ref&gt;&lt;ref&gt;[https://tamil.indianexpress.com/tamilnadu/parandur-people-oppose-chennai-airport-land-acquisition-495456/ பரந்தூரில் விமான நிலையம் அமைக்க 12 கிராம மக்கள் எதிர்ப்பு]&lt;/ref&gt;&lt;ref&gt;[https://www.bbc.com/tamil/india-63321179  பரந்தூர் விமான நிலையம்: &quot;சொந்த நிலத்தில் அகதிகள் ஆவோம்&quot; - தொடரும் எதிர்ப்பு]&lt;/ref&gt;புதிய பன்னாட்டு வானூர்தி நிலையம் அமைக்க, பரந்தூர் மற்றும் அதனை சுற்றியுள்ள 13 கிராமப் பகுதிகளில் தமிழ்நாடு அரசு கையகப்படுத்தும் நிலத்திற்கு சந்தை மதிப்பில் 3.5 மடங்கு விலை தரப்படும் என அரசு அறிவித்துள்ளது. &lt;ref&gt;[https://www.thehindu.com/news/national/tamil-nadu/tamil-nadu-government-offers-35-times-the-market-value-of-parandur-land-for-new-airport/article65813859.ece  Tamil Nadu government offers 3.5 times the market value of Parandur land for new airport]&lt;/ref&gt;
 
 [[ரூபாய்]] 20,000 [[கோடி]] திட்ட மதிப்பில் 4700 [[ஏக்கர்]] பரப்பளவில் நிறுவப்படும் பரந்தூர் பன்னாட்டு வானூர்தி நிலையத்தை  2028-ஆம் ஆண்டிற்குள் கட்டி முடிக்க தமிழக அரசு திட்டமிட்டுள்ளது. இதற்கு [[தமிழ்நாடு]] அரசு முதலீடு செய்யும் ஒவ்வொரு ரூபாய் 100க்கு ஆண்டு தோறும் ரூ.325 வருவாய் கிடைக்கும்.&lt;ref&gt;[https://www.dinamani.com/tamilnadu/2022/nov/04/target-to-set-up-parantur-airport-by-2028-tamil-nadu-govt-3943504.html 2028kkul paranthu vimana nilayam amaikka ilakku:thamilanga arasu ilakku]&lt;/ref&gt;
 ==பரந்தூர் வானூர்தி நிலையத் திட்டத்திற்கு எதிர்ப்பு==
 20 கிராமங்களில், 5,700 [[ஏக்கர்]] பரப்பில் பரந்தூர் பன்னாட்டு வானூர்தி நிலையம் அமைவதாக வெளியிட்ட அறிவிப்புக்கு எதிர்ப்பு தெரிவித்து, கிராம மக்கள் 300வது நாளை நோக்கி தொடர் போராட்டம் நடத்தி வருகின்றனர். குறிப்பாக [[ஏகனாபுரம் ஊராட்சி|ஏகனாபுரம் கிராமத்தில்]] மக்கள் 280வது நாளை கடந்து தொடர் போராட்டம் நடத்தி வருகின்றனர். &lt;ref&gt;[https://m.dinamalar.com/detail.php?id=3315169  பரந்தூர் புதிய விமான நிலையத்துக்கு எதிர்ப்பு ஏன்? 3,601 ஏக்கர் விளை நிலம் பறிபோவதால் கவலை]&lt;/ref&gt;
 
 2 அக்டோபர் 2023 [[காந்தி ஜெயந்தி]] முன்னிட்டு நடைபெறும் [[கிராம சபைக் கூட்டம்|கிராம சபை கூட்டங்களை]] பரந்தூர், ஏகனாபுரம் உள்ளிட்ட 13 கிராம மக்கள் புறக்கனித்தனர்.&lt;ref&gt;[https://www.maalaimalar.com/news/state/gram-sabha-meeting-13-panchaat-boycott-669735?infinitescroll=1 பரந்தூர் விமான நிலையத்திற்கு எதிர்ப்பு:கிராம சபை கூட்டங்கள் 13 கிராமத்தினர் புறக்கணிப்பு]&lt;/ref&gt;
 
 ==மேற்கோள்கள்==
 {{Reflist}}
 {{காஞ்சிபுரம் மாவட்டம்}}